b'\n_START_ARTICLE_\nPasaulio \xc5\xa1achmat\xc5\xb3 kompozicij\xc5\xb3 k\xc5\xabrybos turnyras\n_START_PARAGRAPH_\nPasaulio \xc5\xa1achmat\xc5\xb3 kompozicij\xc5\xb3 k\xc5\xabrybos turnyras \xe2\x80\x93 periodi\xc5\xa1kai, vykstan\xc4\x8dios komandin\xc4\x97s \xc5\xa1ali\xc5\xb3 \xc5\xa1achmat\xc5\xb3 u\xc5\xbedavini\xc5\xb3 ir etiud\xc5\xb3 k\xc5\xabrybos var\xc5\xbeybos, kurias organizuoja  WFCC, ar iki 2010 m. reng\xc4\x97 Nuolatin\xc4\x97 FIDE \xc5\xa1achmat\xc5\xb3 kompozicijos komisija (PCCC). _NEWLINE_WFCC nustato \xc5\xa1achmat\xc5\xb3 kompozicij\xc5\xb3 tem\xc5\xb3 parinkimo proced\xc5\xabr\xc4\x85, teis\xc4\x97javimo tvark\xc4\x85 bei paskiria turnyro direktori\xc5\xb3. Jai priklauso ir galutinis temos ir sekcijoje teis\xc4\x97jaujan\xc4\x8dios \xc5\xa1alies tvirtinimas. _NEWLINE_Turnyras laikomas neoficialiu  komandiniu pasaulio \xc5\xa1achmat\xc5\xb3 kompozicij\xc5\xb3 k\xc5\xabrybos \xc4\x8dempionatu. Jis yra neakivaizdinis.\n_START_SECTION_\nDalyviai\n_START_PARAGRAPH_\nTurnyre gali dalyvauti visos \xc5\xa1alys \xe2\x80\x93 FIDE nar\xc4\x97s. Kiekvienos dalyvaujan\xc4\x8dios \xc5\xa1alies \xc5\xa1achmat\xc5\xb3 kompozicijos federacija sudaro i\xc5\xa1 jos nari\xc5\xb3 \xc5\xa1achmat\xc5\xb3 kompozitori\xc5\xb3 komand\xc4\x85 ir paskiria jos vadov\xc4\x85. Turnyro direktorius negali b\xc5\xabti komandos vadovu.\n_START_SECTION_\nReikalavimai kompozicijoms\n_START_PARAGRAPH_\nBe bendr\xc5\xb3j\xc5\xb3 reikalavim\xc5\xb3 kompozicijai  keliama papildom\xc5\xb3: kompozicijos pirm\xc4\x85 kart\xc4\x85 turi b\xc5\xabti  paskelbtos turnyro nuostatuose nurodytuoju laikotarpiu, sukurtos, panaudojus nuostatuose rekomenduot\xc4\x85 \xc5\xa1achmat\xc5\xb3 kompozicijos tem\xc4\x85._NEWLINE_I\xc5\xa1 vienos dalyvaujan\xc4\x8dios turnyre \xc5\xa1alies \xc4\xaf kiekvien\xc4\x85 i\xc5\xa1 a\xc5\xa1tuoni\xc5\xb3 sekcij\xc5\xb3 galima pasi\xc5\xb3sti tik tris kompozicijas. Leid\xc5\xbeiama j\xc5\xb3 bendraautoryst\xc4\x97.\n_START_SECTION_\nVertinimas\n_START_PARAGRAPH_\nKompozicijas vertina teis\xc4\x97jaujanti \xc5\xa1alis. Ji  gali spr\xc4\x99sti, ar vertinimui naudos vien\xc4\x85, du, ar daugiai teis\xc4\x97j\xc5\xb3. Siekiant teisingesnio vertinimo, rekomenduojama, kad \xc5\xa1alies teis\xc4\x97jai tarpusavyje tart\xc5\xb3si._NEWLINE_\xc5\xa0alis pati turi i\xc5\xa1spr\xc4\x99sti, kilusius tarp teis\xc4\x97j\xc5\xb3 gin\xc4\x8dus. Tam ji paskiria asmen\xc4\xaf, gin\xc4\x8do atvejais, galint\xc4\xaf priimti galutin\xc4\xaf sprendim\xc4\x85._NEWLINE_Pasitikima, kad teis\xc4\x97jaujanti \xc5\xa1alis darbui atlikti  pasitelkia savo geriausius ekspertus. Ji n\xc4\x97ra \xc4\xafpareigota skelbti j\xc5\xb3 pavard\xc5\xbei\xc5\xb3._NEWLINE_Atsi\xc5\xb3stos kompozicijos patenka pas turnyro direktori\xc5\xb3, kuris jas sudeda \xc4\xaf vokus be \xc5\xa1ali\xc5\xb3 pavadinim\xc5\xb3 ir kompozitori\xc5\xb3 pavard\xc5\xbei\xc5\xb3. Kiekviena \xc5\xa1achmat\xc5\xb3 kompozicijos diagrama, d\xc4\x97l atsekamumo, gauna numer\xc4\xaf. _NEWLINE_Taip paruo\xc5\xa1ti vokai pateikiami komand\xc5\xb3 vadovams patikrinimui. Komand\xc5\xb3 vadovai per tris m\xc4\x97nesius turi prane\xc5\xa1ti apie rastus neatitikimus ir klaidas. Direktorius informuoja teis\xc4\x97jaujan\xc4\x8dias \xc5\xa1alis ir komand\xc5\xb3 vadovus apie jo nustatytas klaidas. Tam  skiriamos 6 savait\xc4\x97s. _NEWLINE_Kiekvienos sekcijos kompozicijas, teis\xc4\x97jai  \xc4\xafvertina ta\xc5\xa1kais. Kompozicijos, kurios teisingos, turi tem\xc4\x85 bei neturi pirmtako, tur\xc4\x97t\xc5\xb3 b\xc5\xabti \xc4\xafvertintos ma\xc5\xbeiausiai 0,2 ta\xc5\xa1ko. Teis\xc4\x97jaujan\xc4\x8dios \xc5\xa1alies teis\xc4\x97jas, skyr\xc4\x99s kompozicijai  0 ta\xc5\xa1k\xc5\xb3 turi paai\xc5\xa1kinti to prie\xc5\xbeast\xc4\xaf. Taip pat, pageidautini ir auk\xc5\xa1t\xc5\xb3 vertinim\xc5\xb3 ( 2,6 ir daugiau ta\xc5\xa1k\xc5\xb3) komentarai._NEWLINE_Jei teis\xc4\x97jaujanti \xc5\xa1alis nesp\xc4\x97ja iki turnyro tvarkara\xc5\xa1tyje numatytos datos pateikti vertinimo, direktorius, apie tai informav\xc4\x99s WFCC prezidium\xc4\x85, gali i\xc5\xa1 rezervinio s\xc4\x85ra\xc5\xa1o paskirti kit\xc4\x85 teis\xc4\x97jaujan\xc4\x8di\xc4\x85 \xc5\xa1al\xc4\xaf._NEWLINE_Direktorius sumuoja kiekvienos  kompozicijos gautus ta\xc5\xa1kus. Jei kompozicija buvo vertinta teis\xc4\x97j\xc5\xb3 i\xc5\xa1 5 \xc5\xa1ali\xc5\xb3, direktorius atmeta auk\xc5\xa1\xc4\x8diausi\xc4\x85 ir \xc5\xbeemiausi\xc4\x85 vertinimus ir sumuoja likusius tris._NEWLINE_Jei kompozicija  gavo 0 ta\xc5\xa1k\xc5\xb3 i\xc5\xa1 dviej\xc5\xb3, ar daugiau teis\xc4\x97jaujan\xc4\x8di\xc5\xb3 \xc5\xa1akli\xc5\xb3, ji negauna ta\xc5\xa1k\xc5\xb3 ir yra \xc5\xa1alinama i\xc5\xa1 turnyro._NEWLINE_Direktorius kiekvienoje sekcijoje suskirsto kompozicijas pagal gautus ta\xc5\xa1kus .\n_START_SECTION_\nNugal\xc4\x97toj\xc5\xb3 nustatymas\n_START_PARAGRAPH_\nKiekvienoje sekcijoje, skai\xc4\x8diuojant konkre\xc4\x8dios \xc5\xa1alies turnyre surinktus ta\xc5\xa1kus dalyvauja tik dvi auk\xc5\xa1\xc4\x8diausias vietas sekcijoje u\xc5\xbe\xc4\x97musios kompozicijos._NEWLINE_Nugali \xc5\xa1alis, surinkusi daugiausia ta\xc5\xa1k\xc5\xb3 septyniose sekcijose. Jei jos kompozitoriai dalyvavo daugiau sekcij\xc5\xb3, ma\xc5\xbeiausiai davusios  sekcijos ta\xc5\xa1kai \xc4\xaf \xc5\xa1alies taupykl\xc4\x99 nepatenka.\n_START_SECTION_\nGeriausi\xc5\xb3 kompozicij\xc5\xb3 atranka\n_START_PARAGRAPH_\nI\xc5\xa1 kiekvienos sekcijos atrenkama po 20 daugiausiai ta\xc5\xa1k\xc5\xb3 surinkusi\xc5\xb3 \xc5\xa1achmat\xc5\xb3 kompozicij\xc5\xb3, kurios publikuojamos galutiniame turnyro rezultat\xc5\xb3 biuletenyje.'